
ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА

4400 гр. Пазарджик, бул. "Цар Освободител " № 105
УТВЪРЖДАВАМ: п.п
Директор: ЦОНКА СИМЕОНОВА

ЕДИННИ УЧИЛИЩНИ ПРАВИЛА ЗА ДЕЙСТВИЕ
В СЛУЧАИ НА ТОРМОЗ И НАСИЛИЕ СРЕД УЧЕНИЦИТЕ
Единните училищни правила са създадени във връзка с Училищна програма за прилагане на „Механизъм за противодействието на тормоза и насилието в институциите в системата на предучилищното и училищното образование“ в Професионална гимназия по механоелектротехника - Пазарджик. Те са неизменна част от превантивните дейности, които се предприемат на ниво училище. Тяхната цел е прилагане на цялостен училищен подход за недопускане на тормоз и прояви на насилие сред учениците и бързо и ефективно справяне с проявленията на такива.
Настоящите правила регламентират задълженията на всички служители, свързани със случаите на тормоз. Правилата са разработени от Училищния координационен съвет.
Правилата се основават на следните принципи:
· Нетолериране и нетърпимост на тормоза и насилието в Професионална гимназия по механоелектротехника - Пазарджик 

· Ангажираност от страна на всички възрастни в училище.
· Стремеж към формиране на училищна общност, култура на социално компетентно поведение от страна на всички участници в училищния живот и взаимно уважение.
· Строги граници, които индикират неприемливото поведение, водещо към прояви на тормоз и насилие и прилагане на съответни мерки при преминаването на тези граници.
Правила:
1. В Професионална гимназия по механоелектротехника - Пазарджик всички участници в училищния живот се уважават взаимно (ученици, учители, ръководство, родители, непедагогически персонал).
2. Всички дават най-доброто от себе си, за да поддържат позитивен психологически климат и конструктивни отношения в дух на взаимно разбиране, сътрудничество и толерантност.
3. Всички в училище изпълняват съвестно и отговорно своите конкретни ангажименти по превенцията и справянето с училищния тормоз. Те са следните:
I. Задължения на учениците:
· Учениците изпълняват задълженията си според Правилника за дейността на училището. Учениците активно участват в изграждането на общоучилищна култура на толерантни взаимоотношения и допринасят с поведението си за изграждането на училищната общност.
· Учениците не толерират насилието и тормоза и незабавно информират за наличие на подобни прояви.
II. Задължения на персонала на училището
1. Педагогически съвет
· Приема настоящите правила на свое заседание, като неразделна част от Училищната програма за прилагането на „Механизъм за противодействието на тормоза и насилието в институциите в системата на предучилищното и училищното образование“
2. Координационен съвет
· Планира, проследява и координира дейностите за справяне с тормоза на равнище училище;
· Обобщава резултатите от оценката на тормоза в началото на учебната година и запознава заинтересованите страни с обобщените резултати;
· Обсъжда и приема процедурите за докладване, регистриране и проследяване на случаите на тормоз;
· Прави мотивирани предложения до директора с цел подобряване на работата;
· Подпомага класните ръководители с материали и консултации, съдейства за организирането на периодични обучения на учителите по темата за насилието и тормоза.
3. Училищен психолог
· Член на Училищния координационен съвет за противодействие на тормоза и насилието в училище;
· Извършват оценката на тормоза в училище в началото и края на учебната година и запознават класните ръководители с резултатите на съответния клас;
· Отговарят за воденето и съхранението на Дневника за регистриране на случаите на тормоз и съпътстващата документация;
· Участват в екипите за работа по случай;
4. Класни ръководители
· Запознават учениците с процедурата за съобщаване на случаи на тормоз;
· Инициират приемането на правила и ценности на равнище клас, които поставят на видно място в класната стая;
· В плана на класа планират провеждането на дейности, свързани с формирането у учениците на нагласи и социални умения, недопускащи насилие;
· За всеки случай на насилие или тормоз попълват протокол, който предават на председателя на Училищния координационен съвет;
· Участват в работата на екипа, сформиран по конкретен случай на ученик от класа;
· Информират родителите в началото на всяка учебна година за Училищната програма за противодействие на тормоза и насилието;
· Информират родителите при всяка проява на тормоз и насилие, в която детето им е участник и за предприетите от училището мерки.
5. Всички учители
· Включват темата за насилието и тормоза в учебни единици, при които това е възможно;
· Поощряват и развиват съвместното учене, както и поведение на сътрудничество и взаимопомощ; 
·  Познават и използват установената система за информиране и съобщаване за случаи на тормоз между учениците;
· Познават и прилагат правилата и последствията, приети от съответния клас и изискват от учениците да ги спазват.
6. Дежурни учители
· Стриктно спазват утвърдения от директора график за дежурство;
· Реагират според утвърдените процедури в ситуации на тормоз по време на дежурството;
· Докладват на училищното ръководство за всеки случай на тормоз.
7. Непедагогически персонал
· Полагат грижи за предотвратяване на прояви на насилие и тормоз в училищни помещения, за които отговарят;
· Познават основните принципи на действие в ситуации на тормоз и ги прилагат;
· Не допускат прояви на тормоз и насилие и съобщават за тях на класен ръководител, председател на Училищния координационен съвет, уч. психолог, зам. директор, директор.
8. Ръководство:
· Ръководството на училището създава необходимите условия и предпоставки за изграждане на позитивен психосоциален климат и конструктивни взаимоотношения в дух на толерантност, сътрудничество и партньорство.
· Контролира дейностите по превенция на насилието и тормоза и интервенция в случаите на тормоз.
· Осъществява взаимодействие с извънучилищни институции и организации, имащи отношение към проблема.
· Насърчава и поощрява добрите взаимоотношения чрез подходящи форми – грамоти, организиране на конкурси, инициативи, форуми, кампании и пр.
9. Родители:
· Запознават родителите на първата родителска среща.
· Провеждат задълбочени разговори по темата за тормоза и насилието със своите деца.
· Следят за признаци на упражнен тормоз и насилие над децата си.
· Незабавно уведомяват училищните власти, ако станат свидетели на прояви на тормоз и насилие.
· Активно се включват в мероприятията, организирани на ниво клас и на ниво училище във връзка с превенцията на тормоза и насилието.
· Участват в тематични родителски срещи, форуми и други училищни и извънучилищни дейности.
· Отправят предложения и при възможност подпомагат ресурсното осигуряване на прилагането на „Механизъм за противодействието на тормоза и насилието в институциите в системата на предучилищното и училищното образование“.
· С оглед обхващане на местата, където според оценката се осъществява тормоз, могат да се включват по график в дежурствата в сградата на училището и училищния двор, в дейностите по посрещане и изпращане на учениците и др.
III. Процедури за регистриране, докладване и разглеждане на случаи на насилие и тормоз
Всеки учител или служител, станал свидетел на ситуация на насилие и тормоз или за която е получил сигнал /от ученик, родители ли друг служител от училището/ е длъжен да се намеси, за да прекрати ситуацията на тормоз. За ученици – жертва на тормоз и насилие е създадена форма за подаване на сигнал. Всеки класен ръководител може да договори с учениците си от класа и други форми и начини за съобщаване на случаи на тормоз в класа.
Действия при регистриране случаи на тормоз и насилие
	Ниво на тормоз
	Отговор на училището
	Документиране
	Процедури за интервенция

	Първо ниво - ниско нарушаване
на правилата
	Действията се предприемат от класния ръководител,
заедно с родител/и, като се предприема корекционна работа с ученика, група

ученици или целия клас.
При повторение на насилственото
поведение или ако един и същ ученик е тормозен

нееднократно, тогава се предприемат действия, предписани за

ситуации от нива второ или трето.
	Ситуациите от първо ниво се документират от класния ръководител.
	1)
Прекратяване на ситуацията и успокояване/интервенция към всички участници.

2)
Класният ръководител/учителят подробно се информира за случилото се от всички свидетели и участници в ситуацията на насилие.

3)
Уведомяване на родител от класния ръководител/учителя.

4)
Консултации - предприемане на индивидуални разговори с участниците от класния ръководител/учителя.

5)
Мерки и действия от страна на класен ръководител/учител - намиране на решение, което удовлетворява страните и служи за пример на наблюдателите.

6)
Проследяване изпълнението на предприетите мерки и действия.



	Второ ниво – повтаряне на едни и
Същи нарушения на
Правилата или
Допускане на нарушения с по- сериозни
последици
	Действията се предприемат от класен ръководител,
психолог, педагогически съветник, представител на

Координационния съвет, директор и родител.
КС прави оценка на риска и се

инициира
индивидуална работа по случая.
	Ситуацията се документира в Дневник за

регистриране на
случаите на тормоз.
	1)
Прекратяване на ситуацията и успокояване/интервенция към всички участници.

2)
Учителят/класният ръководител подробно се информира за случилото се от всички свидетели и участници в ситуацията на насилие.

Всеки служител, който е станал свидетел на насилието, може да подаде сигнал към ОЗД.

3)
Учителят/класният ръководител съобщава на Координационния съвет за случая. Прави се оценка на случая и по преценка директорът подава сигнал от името на институцията до ОЗД и/или полицията и се инициира работа по случая.

4)
Уведомяване на родител.

5)
Мерки и действия - работа на координационния съвет: анализ на ситуациите от регистъра и предприемане на работа по случая.

6)
Проследяване изпълнението на предприетите мерки и действия.



	Трето ниво –
злоупотреба със сила и при екстремни
ситуации, в които съществува
опасност за живота
	Незабавно се уведомява РУО, ОЗД, и/или
органите на полицията. Действията се предприемат от директор, заедно с

КС, задължителното
участие на родител и представители на институциите.
Отговорът на
училището може да включва насочване към МКБППМН и полицията, съставяне на протокол за тормоз и възстановяване на щетата, включване на учениците в

допълнителни
програми, дейности и др.
	Ситуацията се
Документира в
Дневник за
регистриране на
случаите на тормоз.
Предприема се
интензивна работа, включваща всички

участници, оценка на потребностите и план за действие.
	1)
Прекратяване на ситуацията и успокояване/интервенция към всички участници.

2)
Учителят/класният ръководител подробно се информира за случилото се от всички свидетели и участници в ситуацията на насилие. Незабавно се уведомява директорът и се подава сигнал към ОЗД и/или органите на полицията.

3)
Уведомяване на родител.

4)
Консултации - предприемане на индивидуални разговори с участниците.

5)
Мерки и действия от страна на координационния съвет, интензивна работа по случая, информиране и насочване към други служби и/или услуги от страна на директора. Ако друга организация или услуга е въвлечена в работата с детето или ученика, институцията установява връзка с тези организации или услуги и синхронизира дейностите. 6) Проследяване изпълнението на предприетите мерки и действия.




Настоящите Единни училищни правила за действие при регистриране случаи на тормоз и насилие в училище са изготвени от Училищния координационен съвет за противодействие на тормоза и насилието в ПГМЕТ.


